Diari Oficial de la Generalitat Valenciana


Sumari del DOGV 3276, del 01-07-1998 (1998/4934)

RESOLUCIÓ d'1 de juny de 1998, de la Direcció General d'Indústria i Energia per la qual s'autoritza administrativament i s'aprova a Iberdrola, SA, el projecte d'execució d'ampliació de la subestació transformadora de 132/66/20 kV denominada ST Benicarló (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3276

Data del DOGV
:   01-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4934


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de juny de 1998, de la Direcció General d'Indústria i Energia per la qual s'autoritza administrativament i s'aprova a Iberdrola, SA, el projecte d'execució d'ampliació de la subestació transformadora de 132/66/20 kV denominada ST Benicarló (Castelló). [1998/X4934]
  
Vist l'expedient incoat pel Servei Territorial d'Indústria i Energia de Castelló a instància d'Iberdrola, SA, relatiu al projecte d'execució d'ampliació de la subestació transformadora de 132/66/20 kV denominada ST Benicarló (Castelló).
  
Atés que la sol·licitud indicada ha seguit en el Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, de la mateixa data, sobre expropiació forçosa en matèria d'instal·lacions elèctriques, i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient, de data 23 d'abril de 1998.
  
Aquesta Direcció General d'Indústria i Energia, resol:
  
Primer
  
Autoritzar a Iberdrola, SA, el projecte d'execució d'ampliació de la subestació transformadora de 132/66/20 denominada ST Benicarló (Castelló), les característiques principals de la qual, una vegada realitzades les obres d'ampliació, són les següents:
  
En el sistema de 132 kV:
  
- Traslladar la L/Castelló-Ingenio fins la posició enfrontada a l'actual T-3, que correspon al subtall 87.
  
- La posició deixada per la L/Castelló-Ingenio (subtall 83) s'utilitza com a nova posició d'acoblament. Retirar la unió entre els embarrats tibats que hi ha al pòrtic intermedi dels embarrats principals. Realitzar un enllaç amb cable aïllat entre la posició d'acoblament i l'extrem de l'embarrat contrari.
  
- Traslladar el transformador T-2 fins la posició contigua al T-3 (subtall 85) desmuntant l'embarrat aeri de reunió amb el parc de 66 kV i realitzant un nou enllaç amb cable aïllat.
  
- Instal·lar, en el subtall 82 (actual posició de T-2 traslladat), un nou T-4 de 40 MVA relació 132/20 kV que alimentarà un nou mòdul de cel·les a 20 kV.
  
En el sistema de 66 kV:
  
- Modificar la posició del T-2 per a un enllaç amb cable amb el T-2
  
En el sistema de 20 kV:
  
- Instal·lar un mòdul de cel·les a 20 kV, simple barra, en aire, que anirà instal·lat en un nou edifici prefabricat, i constituït per:
  
- 8 cel·les de línia
  
- 1 cel·la de transformador (T-4)
  
- 1 cel·la de bateria de condensadors
  
- 1 cel·la de mesura
  
- 1 cel·la de serveis auxiliars
  
- 1 cel·la de partició.
  
- Les noves cel·les de 20 kV s'enllaçaran amb les existents de 20 kV mitjançant cables aïllats.
  
- Instal·lació de nova bateria de condensadors (BE-3) de 7,2 MVAr, alimentada des de les noves cel·les de 20 kV.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació d'aquesta resolució.
  
3. El titular donarà compte de la terminació de les obres al Servei Territorial d'Indústria i Energia de Castelló a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades.
  
Contra aquesta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.